นายกรัฐมนตรี พบปะให้กำลังใจผู้ประกอบการและประชาชนที่ตลาดสันติสุขและตลาดกิมหยง ขอให้คนไทยก้าวเดินไปข้างหน้าพร้อมกัน
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ เดินทางมาที่ตลาดสันติสุขและตลาดกิมหยง อำเภอหาดใหญ่ จังหวัดสงขลา เพื่อพบปะให้กำลังใจและทักทายผู้ประกอบการ พ่อค้าแม่ค้า และประชาชน โอกาสนี้ นายกรัฐมนตรี กล่าวทักทายประชาชนว่า ดีใจที่ได้มาเจอชาวอำเภอหาดใหญ่และชาวสงขลาได้รับการต้อนรับอย่างอบอุ่น การมาลงพื้นที่ในวันนี้ เพื่อติดตามและมอบแนวทางการแก้ปัญหาความเดือดร้อน รัฐบาลตั้งใจทำงานอย่างเต็มกำลัง เพื่อดูแลประชาชนอยางใกล้ชิด เพราะเป็นสิ่งสำคัญที่รัฐบาลต้องทำหน้าที่ให้ดีที่สุด ขอให้คนไทยก้าวเดินไปข้างหน้าพร้อมกัน เพื่อประเทศไทยและความสุขของคนไทยทุกคนการลงพื้นที่ตลาดสันติสุขและตลาดกิมหยง ของนายกรัฐมนตรีในวันนี้ มีกลุ่มพ่อค้า แม่ค้า ประชาชนชาวหาดใหญ่และชาวสงขลา มารอต้อนรับ ให้กำลังใจนายกรัฐมนตรี พร้อมส่งเสียงเชียร์ให้กำลังใจ รวมทั้งมอบดอกไม้และขอถ่ายรูปกับนายกรัฐมนตรีเป็นที่ระลึกตลอดเส้นทาง